b'\n_START_ARTICLE_\nSfinxul din Bucegi\n_START_SECTION_\nAccesul spre Sfinxul din Bucegi\n_START_PARAGRAPH_\nCea mai simpl\xc4\x83 cale de acces este cu Telecabina Bu\xc8\x99teni \xe2\x80\x93 Babele, traseu ce are o lungime de 4350m, o diferen\xc8\x9b\xc4\x83 de nivel de 1235m \xc8\x99i este str\xc4\x83b\xc4\x83tut \xc3\xaen aproximativ 15 minute. Telecabina are o capacitate de 25 persoane._NEWLINE_Cabana Babele este cea mai cunoscut\xc7\x8e caban\xc7\x8e din zon\xc4\x83, ea av\xc3\xa2nd o capacitate de 108 locuri de cazare. Din Busteni, drumul de acces c\xc7\x8etre Sfinx este foarte u\xc8\x99or de parcurs, deoarece vom \xc3\xaent\xc3\xa2lni o potec\xc7\x8e marcat\xc7\x8e cu un triunghi albastru pe v\xc4\x83ile Url\xc4\x83toarea Mic\xc4\x83 \xc8\x99i Url\xc7\x8etoarea Mare p\xc3\xa2n\xc4\x83 \xc3\xaen apropierea cantonului Jepi. Acest traseu este recomandat doar pe timp de var\xc7\x8e.  Cu toate acestea, \xc3\xaen compara\xc8\x9bie cu majoritatea regiunilor turistice montane unde avem parte de acces dificil, \xc3\xaen ceea ce prive\xc8\x99te Sfinxul din Bucegi, vorbim cu siguran\xc8\x9ba despre acces relativ simplu, datorit\xc4\x83 no\xc8\x9biunii de platou, \xc8\x99i anume Platoul Bucegi, unde este pozi\xc8\x9bionat.\n_START_SECTION_\nApari\xc8\x9bie \xc3\xaen filme\n_START_PARAGRAPH_\nSfinxul din Bucegi apare \xc3\xaen filmul Dacii (1967), el fiind locul unde este jertfit Cotyso, fiul regelui dac Decebal (87-106 d.Hr). Aceast\xc4\x83 moarte ritualic\xc4\x83 este inspirat\xc4\x83 din informa\xc8\x9biile lui Herodot (c.484 - c.\xe2\x80\x89425 \xc3\xae.Hr.) privind religia ge\xc8\x9bilor: trimiterea ca sol la Zamolxe a celui mai curat dintre tineri prin aruncarea \xc3\xaen 3 suli\xc8\x9be , istoricii ne\xc8\x99tiind dac\xc4\x83 aceast\xc4\x83 jertf\xc4\x83 se mai aplica \xc8\x99i \xc3\xaen timpul lui Decebal._NEWLINE_\xc3\x8en filmul Haiducii lui \xc8\x98aptecai (1971), c\xc4\x83petenia de haiduci Anghel \xc8\x98aptecai este prins\xc4\x83 de c\xc4\x83pitanul de arn\xc4\x83u\xc8\x9bi Mamulos \xc8\x99i dus pe hotarul \xc8\x9b\xc4\x83rii, pe l\xc3\xa2ng\xc4\x83 forma\xc8\x9biunile muntoase Sfinxul din Bucegi \xc8\x99i Babele. \xc3\x8en loc s\xc4\x83-l ucid\xc4\x83, Mamulos \xc3\xael trimite \xc3\xaens\xc4\x83 \xc3\xaen Transilvania, amenin\xc8\x9b\xc3\xa2ndu-l c\xc4\x83-i va ucide pe to\xc8\x9bi haiducii dac\xc4\x83 Anghel se va \xc3\xaentoarce \xc3\xaen \xc8\x9bar\xc4\x83.\n_START_SECTION_\nSitua\xc8\x9bia legal\xc4\x83\n_START_PARAGRAPH_\nDin anul 2001, Sfinxul \xc8\x99i Babele au f\xc4\x83cut obiectul unei dispute \xc3\xaen instan\xc8\x9b\xc4\x83, \xc3\xaentre jude\xc8\x9bele Prahova \xc8\x99i D\xc3\xa2mbovi\xc8\x9ba.'